
ՈՐՈՇՈՒՄ
	27 դեկտեմբերի 2023 թվականի
	թիվ 187
	քաղ. Մոսկվա



Եվրասիական տնտեսական միության ներքին շուկայում եղած խոչընդոտը որպես սահմանափակում որակելու մասին

Ի գիտություն ընդունելով Եվրասիական տնտեսական միության շրջանակներում օդանավագնացային եւ օդանավակայանային ծառայությունների հասանելիությունն ապահովելու դեպքում հավասար սակագնային պայմանների տրամադրման մոնիթորինգի արդյունքների մասին տեղեկատվությունը՝ «Եվրասիական տնտեսական հանձնաժողովի մասին» հիմնադրույթի («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 1 հավելված) 43-րդ կետի 4-րդ ենթակետին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական միության ներքին շուկայում եղած՝ Միության շրջանակներում օդանավագնացային եւ օդանավակայանային ծառայությունների հասանելիությունն ապահովելու դեպքում հավասար սակագնային պայմանների բացակայության հետ կապված խոչընդոտը որակել որպես սահմանափակում։
2.	Եվրասիական տնտեսական հանձնաժողովի կոլեգիայի՝ էներգետիկայի եւ ենթակառուցվածքի հարցերով անդամ (նախարար) Ա. Օ. Կոժոշեւային՝ միջոցներ ձեռնարկել՝ ուղղված սույն որոշման 1-ին կետում նշված սահմանափակման վերացմանը։
3.	Եվրասիական տնտեսական հանձնաժողովի կոլեգիայի՝ ներքին շուկաների, տեղեկատվայնացման, տեղեկատվական-հաղորդակցական տեխնոլոգիաների հարցերով անդամ (նախարար) Վ. Ա. Սիմոնյանին՝ ապահովել սույն որոշման 1-ին կետում նշված սահմանափակման ներառումը Եվրասիական տնտեսական միության ներքին շուկայում եղած սահմանափակումների ռեեստրի մեջ։
4.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	
	Մ. Մյասնիկովիչ

